02019R2144 — FI — 06.07.2022 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B EUROOPAN PARLAMENTIN JA NEUVOSTON ASETUS (EU) 2019/2144, annettu 27 päivänä marraskuuta 2019, moottoriajoneuvojen ja niiden perävaunujen sekä näihin ajoneuvoihin tarkoitettujen järjestelmien, komponenttien ja erillisten teknisten yksiköiden tyyppihyväksyntävaatimuksista niiden yleisen turvallisuuden ja ajoneuvon matkustajien ja loukkaantumiselle alttiiden tienkäyttäjien suojelun osalta, Euroopan parlamentin ja neuvoston asetuksen (EU) 2018/858 muuttamisesta ja Euroopan parlamentin ja neuvoston asetusten (EY) N:o 78/2009, (EY) N:o 79/2009 ja (EY) N:o 661/2009 sekä komission asetusten (EY) N:o 631/2009, (EU) N:o 406/2010, (EU) N:o 672/2010, (EU) N:o 1003/2010, (EU) N:o 1005/2010, (EU) N:o 1008/2010, (EU) N:o 1009/2010, (EU) N:o 19/2011, (EU) N:o 109/2011, (EU) N:o 458/2011, (EU) N:o 65/2012, (EU) N:o 130/2012, (EU) N:o 347/2012, (EU) N:o 351/2012, (EU) N:o 1230/2012 ja (EU) 2015/166 kumoamisesta (ETA:n kannalta merkityksellinen teksti) (EUVL L 325 16.12.2019, s. 1)

Muutettu:





Oikaistu:









▼B

EUROOPAN PARLAMENTIN JA NEUVOSTON ASETUS (EU) 2019/2144,

annettu 27 päivänä marraskuuta 2019,

moottoriajoneuvojen ja niiden perävaunujen sekä näihin ajoneuvoihin tarkoitettujen järjestelmien, komponenttien ja erillisten teknisten yksiköiden tyyppihyväksyntävaatimuksista niiden yleisen turvallisuuden ja ajoneuvon matkustajien ja loukkaantumiselle alttiiden tienkäyttäjien suojelun osalta, Euroopan parlamentin ja neuvoston asetuksen (EU) 2018/858 muuttamisesta ja Euroopan parlamentin ja neuvoston asetusten (EY) N:o 78/2009, (EY) N:o 79/2009 ja (EY) N:o 661/2009 sekä komission asetusten (EY) N:o 631/2009, (EU) N:o 406/2010, (EU) N:o 672/2010, (EU) N:o 1003/2010, (EU) N:o 1005/2010, (EU) N:o 1008/2010, (EU) N:o 1009/2010, (EU) N:o 19/2011, (EU) N:o 109/2011, (EU) N:o 458/2011, (EU) N:o 65/2012, (EU) N:o 130/2012, (EU) N:o 347/2012, (EU) N:o 351/2012, (EU) N:o 1230/2012 ja (EU) 2015/166 kumoamisesta

(ETA:n kannalta merkityksellinen teksti)







I LUKU

KOHDE, SOVELTAMISALA JA MÄÄRITELMÄT

1 artikla

Kohde

Tällä asetuksella vahvistetaan vaatimukset

a) ajoneuvojen sekä niitä varten suunniteltujen ja rakennettujen järjestelmien, komponenttien ja erillisten teknisten yksiköiden tyyppihyväksynnälle niiden yleisten ominaisuuksien ja yleisen turvallisuuden sekä ajoneuvojen matkustajien ja loukkaantumiselle alttiiden tienkäyttäjien suojelun ja turvallisuuden osalta;

b) ajoneuvon tyyppihyväksynnälle rengaspaineen seurantajärjestelmien osalta siltä osin kuin kyse on niiden turvallisuudesta, polttoainetehokkuudesta ja hiilidioksidipäästöistä; ja

c) vastavalmistettujen renkaiden tyyppihyväksynnälle niiden turvallisuuden ja ympäristöominaisuuksien osalta.

2 artikla

Soveltamisala

Tätä asetusta sovelletaan asetuksen (EU) 2018/858 4 artiklassa määriteltyihin luokkien M, N ja O ajoneuvoihin sekä niitä varten suunniteltuihin ja rakennettuihin järjestelmiin, komponentteihin ja erillisiin teknisiin yksiköihin.

3 artikla

Määritelmät

Tässä asetuksessa sovelletaan asetuksen (EU) 2018/858 3 artiklassa vahvistettuja määritelmiä.

Lisäksi tässä asetuksessa tarkoitetaan

1) ’loukkaantumiselle alttiilla tienkäyttäjällä’ ilman moottorin apua kulkevia tienkäyttäjiä, erityisesti pyöräilijöitä ja jalankulkijoita, sekä kaksipyöräistä moottorikäyttöistä ajoneuvoa käyttäviä tienkäyttäjiä;

2) ’rengaspaineen seurantajärjestelmällä’ ajoneuvoon asennettua järjestelmää, joka kykenee seuraamaan renkaiden painetta tai paineen muutosta ja lähettämään vastaavat tiedot käyttäjälle ajoneuvon ollessa liikkeessä;

3) ’älykkäällä nopeusavustimella’ järjestelmää, joka auttaa kuljettajaa pitämään yllä tieympäristöön sopivaa nopeutta antamalla tälle erityisen ja tarkoituksenmukaisen viestin;

4) ’alkolukon asennuksen helpottamisella’ standardoitua liittymää, joka helpottaa jälkiasennettavien alkolukkojen asentamista moottoriajoneuvoihin;

5) ’kuljettajan väsymyksen ja tarkkaavaisuuden tunnistimella’ järjestelmää, joka arvioi kuljettajan vireystilaa analysoimalla ajoneuvon järjestelmiä ja antaa kuljettajalle tarvittaessa varoituksen;

6) ’kehittyneellä kuljettajan tarkkaamattomuuden varoitusjärjestelmällä’ järjestelmää, joka auttaa kuljettajaa seuraamaan liikennetilannetta ja antaa tarkkaamattomalle kuljettajalle varoituksen;

7) ’hätäjarrutuksen merkkivalolla’ merkkivalotoimintoa, jolla ilmoitetaan ajoneuvon takana oleville muille tienkäyttäjille siitä, että ajoneuvoon on kohdistettu suuri hidastusvoima vallitseviin tieolosuhteisiin nähden;

8) ’peruutustutkalla’ järjestelmää, joka varoittaa kuljettajaa ajoneuvon takana olevista ihmisistä ja esineistä ja jonka päätarkoituksena on törmäysten välttäminen peruutettaessa;

9) ’kaistavahtijärjestelmällä’ järjestelmää, joka varoittaa kuljettajaa ajoneuvon ajautumisesta pois ajokaistaltaan;

10) ’kehittyneellä hätäjarrutusjärjestelmällä’ järjestelmää, joka pystyy automaattisesti havaitsemaan mahdollisen törmäyksen ja aktivoimaan ajoneuvon jarrujärjestelmän ja vähentämään ajoneuvon nopeutta törmäyksen välttämiseksi tai lieventämiseksi;

11) ’hätätilanteiden kaistanpitojärjestelmällä’ järjestelmää, joka avustaa kuljettajaa säilyttämään ajoneuvon turvallisen sijainnin kaistan tai tien reunaan nähden ainakin silloin, kun ajoneuvo poistuu tai on poistumassa kaistalta ja saattaa olla välittömässä törmäysvaarassa;

12) ’ajoneuvon pääkytkimellä’ laitetta, jolla ajoneuvon elektroniikkajärjestelmä kytketään normaaliin käyttötilaan sen oltua kytkettynä pois käytöstä, kuten silloin, kun ajoneuvo on pysäköitynä ilman kuljettajaa;

13) ’onnettomuustietotallentimella’ järjestelmää, joka on suunniteltu yksinomaan tallentamaan ja varastoimaan kriittisiä törmäykseen liittyviä parametreja ja tietoja vähän ennen törmäystä, sen aikana ja välittömästi sen jälkeen;

14) ’etusuojajärjestelmällä’ erillistä rakennetta tai rakenteita, kuten karjapuskuria tai lisäpuskuria, jonka tarkoituksena on ajoneuvossa alkuperäisvarusteena olevan puskurin lisäksi suojata ajoneuvon ulkopintaa vahingoilta törmäystilanteessa, mutta ei kuitenkaan rakenteita, joiden massa on alle 0,5 kg ja joiden tarkoituksena on suojata ainoastaan ajoneuvon valaisimia;

15) ’puskurilla’ ajoneuvon etuosan alempaa ja ulompaa rakennetta siihen kiinnitettyine osineen, jonka tarkoituksena on suojata ajoneuvoa alhaisella nopeudella tapahtuvassa törmäyksessä toisen ajoneuvon kanssa; puskuri ei kuitenkaan käsitä mahdollista etusuojajärjestelmää;

16) ’vetykäyttöisellä ajoneuvolla’ moottoriajoneuvoa, jonka käyttövoimana käytetään vetyä;

17) ’vetyjärjestelmällä’ vetykäyttöiseen ajoneuvoon asennettua vetykomponenttien ja liitososien muodostamaa kokonaisuutta lukuun ottamatta vetykäyttöistä käyttövoimajärjestelmää tai apuvoimalaitetta;

18) ’vetykäyttöisellä käyttövoimajärjestelmällä’ ajoneuvolle käyttövoiman antavaa energianmuunninta;

19) ’vetykomponentilla’ vetysäiliötä ja kaikkia muita vetykäyttöisen ajoneuvon osia, jotka ovat suorassa kosketuksessa vetyyn tai muodostavat osan vetyjärjestelmästä;

20) ’vetysäiliöllä’ vetyjärjestelmän komponenttia, johon vetypolttoaineen pääosa varastoidaan;

21) ’automatisoidulla ajoneuvolla’ moottoriajoneuvoa, joka on suunniteltu ja rakennettu liikkumaan itsenäisesti tiettyjä aikoja ilman kuljettajan jatkuvaa valvontaa mutta jossa odotetaan tai edellytetään edelleen kuljettajan väliintuloa;

22) ’täysin automatisoidulla ajoneuvolla’ moottoriajoneuvoa, joka on suunniteltu ja rakennettu liikkumaan itsenäisesti ilman kuljettajan valvontaa;

23) ’kuljettajan saatavilla olon seurantajärjestelmällä’ järjestelmää, joka arvioi, pystyykö kuljettaja ottamaan automatisoidun ajoneuvon ajotoiminnon hallintaansa tietyissä tilanteissa tarpeen mukaan;

24) ’ajoneuvojen saattueajolla’ kahden tai useamman ajoneuvon yhdistämistä saattueeksi käyttämällä yhteysteknologiaa ja automatisoitua ajamista tukevia järjestelmiä, joiden avulla ajoneuvot pystyvät yhteen liitettyinä automaattisesti säilyttämään ennalta määritellyn lyhyen etäisyyden toisistaan ajomatkan tietyillä osuuksilla ja mukautumaan johtoajoneuvon liikkeisiin siten, että kuljettajan toimia vaaditaan vain vähän, jos lainkaan;

25) ’suurimmalla massalla’ valmistajan ilmoittamaa suurinta teknisesti sallittua massaa kuormitettuna;

26) ’A-pilarilla’ etummaista ja ulointa kattoa tukevaa rakennetta, joka ulottuu ajoneuvon alustasta kattoon.







II LUKU

VALMISTAJIEN VELVOITTEET

4 artikla

Yleiset velvoitteet ja tekniset vaatimukset

1. Valmistajien on osoitettava, että kaikki markkinoille saatetut, rekisteröidyt tai käyttöön otetut uudet ajoneuvot ja kaikki markkinoille saatetut tai käyttöön otetut uudet järjestelmät, komponentit ja erilliset tekniset yksiköt on tyyppihyväksytty tämän asetuksen ja sen nojalla annettujen delegoitujen säädösten ja täytäntöönpanosäädösten vaatimusten mukaisesti.

2. Liitteessä I lueteltujen E-sääntöjen mukaista tyyppihyväksyntää pidetään EU-tyyppihyväksyntänä tässä asetuksessa ja sen nojalla annetuissa delegoiduissa säädöksissä ja täytäntöönpanosäädöksissä vahvistettujen vaatimusten mukaisesti.

3. Siirretään komissiolle valta antaa delegoituja säädöksiä 12 artiklan mukaisesti liitteen I muuttamiseksi siten, että otetaan huomioon tekniikan ja sääntelyn kehitys ottamalla käyttöön ja ajantasaistamalla viitteitä pakollisesti sovellettaviin E-sääntöihin ja niiden asiaankuuluviin muutossarjoihin.

4. Valmistajien on varmistettava, että ajoneuvot suunnitellaan, rakennetaan ja kootaan niin, että ajoneuvon matkustajien ja loukkaantumiselle alttiiden tienkäyttäjien riski loukkaantua on mahdollisimman pieni.

5. Valmistajien on lisäksi varmistettava, että ajoneuvot, järjestelmät, komponentit ja erilliset tekniset yksiköt vastaavat liitteessä II lueteltuja sovellettavia vaatimuksia kyseisessä liitteessä vahvistetuista päivämääristä alkaen ja tämän asetuksen nojalla annetuissa delegoiduissa säädöksissä vahvistettuja yksityiskohtaisia teknisiä vaatimuksia ja testausmenetelmiä sekä täytäntöönpanosäädöksissä vahvistettuja yhdenmukaisia menettelyjä ja teknisiä eritelmiä, mukaan luettuina vaatimukset, jotka liittyvät seuraaviin: a) turvajärjestelmät, törmäystestit, polttoainejärjestelmän eheys ja korkeajännitteen sähköturvallisuus; b) loukkaantumiselle alttiit tienkäyttäjät, näkemä ja näkyvyys; c) ajoneuvon alusta, jarrut, renkaat ja ohjaus; d) ajoneuvon sisäiset instrumentit, sähköjärjestelmä, ajoneuvon valaisinjärjestelmät ja suojaus luvattomalta käytöltä, myös kyberhyökkäyksiltä; e) kuljettajan ja järjestelmien käyttäytyminen; ja f) ajoneuvon yleiset rakenne- ja muut ominaisuudet.

6. Siirretään komissiolle valta antaa delegoituja säädöksiä 12 artiklan mukaisesti liitteen II muuttamiseksi siten, että otetaan huomioon tekniikan ja sääntelyn kehitys etenkin tämän artiklan 5 kohdan a–f alakohdassa lueteltujen seikkojen sekä 6 artiklan 1 kohdan a–g alakohdassa, 7 artiklan 2–5 kohdassa, 9 artiklan 2, 3 ja 5 kohdassa sekä 11 artiklan 1 kohdassa tarkoitettujen seikkojen osalta ja sen varmistamiseksi, että ajoneuvojen, järjestelmien, komponenttien ja erillisten teknisten yksiköiden yleinen turvallisuus ja ajoneuvon matkustajien ja loukkaantumiselle alttiiden tienkäyttäjien suojelu on korkeatasoista, ottamalla käyttöön ja ajantasaistamalla viitteitä E-sääntöihin sekä delegoituihin säädöksiin ja täytäntöönpanosäädöksiin.

7. Komissio antaa täytäntöönpanosäädöksillä säännökset, jotka koskevat yhdenmukaisia menettelyjä ja teknisiä eritelmiä, joita sovelletaan ajoneuvojen, järjestelmien, komponenttien ja erillisten teknisten yksiköiden tyyppihyväksynnässä liitteessä II lueteltujen vaatimusten osalta.

Nämä täytäntöönpanosäädökset hyväksytään 13 artiklan 2 kohdassa tarkoitettua tarkastelumenettelyä noudattaen. Ne julkaistaan vähintään 15 kuukautta ennen liitteessä II vahvistettuja sovellettavia määräaikoja.

5 artikla

Erityiset säännökset, jotka koskevat rengaspaineen seurantajärjestelmiä ja renkaita

1. Ajoneuvot on varustettava tarkalla rengaspaineen seurantajärjestelmällä, joka pystyy monenlaisissa tie- ja ympäristöolosuhteissa antamaan renkaan paineen alenemisesta kuljettajalle varoituksen ajoneuvossa.

2. Rengaspaineen seurantajärjestelmät on suunniteltava sellaisiksi, ettei niitä tarvitse asettaa tai kalibroida uudelleen rengaspaineen alennuttua.

3. Kaikkien markkinoille saatettujen renkaiden on täytettävä liitteessä II luetelluissa asiaankuuluvissa säädöksissä vahvistetut turvallisuutta ja ympäristöominaisuuksia koskevat vaatimukset.

4. Komissio antaa täytäntöönpanosäädöksillä säännökset, jotka koskevat yhdenmukaisia menettelyjä ja teknisiä eritelmiä, joita sovelletaan seuraaviin: a) ajoneuvojen tyyppihyväksyntä niiden rengaspaineen seurantajärjestelmien osalta; b) renkaiden tyyppihyväksyntä, mukaan luettuina niiden asentamista koskevat tekniset eritelmät.

Nämä täytäntöönpanosäädökset hyväksytään 13 artiklan 2 kohdassa tarkoitettua tarkastelumenettelyä noudattaen. Ne julkaistaan vähintään 15 kuukautta ennen liitteessä II vahvistettuja sovellettavia määräaikoja.

6 artikla

Kaikkiin moottoriajoneuvoluokkiin asennettavat kehittyneet ajoneuvojärjestelmät

1. Moottoriajoneuvot on varustettava seuraavilla kehittyneillä ajoneuvojärjestelmillä: a) älykäs nopeusavustin; b) alkolukon asennuksen helpottaminen; c) kuljettajan väsymyksen ja tarkkaavaisuuden tunnistin; d) kehittynyt kuljettajan tarkkaamattomuuden varoitusjärjestelmä; e) hätäjarrutuksen merkkivalo; f) peruutustutka; ja g) onnettomuustietotallennin.

2. Älykkään nopeusavustimen on täytettävä vähintään seuraavat vaatimukset: a) kuljettajan on voitava saada kaasunsäätimen tai erityisen, tarkoituksenmukaisen ja tehokkaan viestin välityksellä tieto siitä, että voimassa oleva nopeusrajoitus ylitetään; b) järjestelmä on voitava kytkeä pois toiminnasta; nopeusrajoitustietoja voidaan edelleen antaa, ja älykkään nopeusavustimen on oltava tavanomaisessa toimintatilassa aina kun ajoneuvon pääkytkin kytketään; c) erityisen ja tarkoituksenmukaisen viestin on perustuttava nopeusrajoitustietoihin, jotka saadaan havainnoimalla liikennemerkkejä ja -signaaleja ajoneuvossa käytettävissä olevien infrastruktuurin lähettämien signaalien tai sähköisten karttatietojen tai molempien perusteella; d) se ei saa vaikuttaa kuljettajan mahdollisuuteen ylittää järjestelmän suosittama ajoneuvon nopeus; e) sen suoritustavoitteet on vahvistettava, jotta vältetään virheet tai minimoidaan virhetaso todellisissa ajo-olosuhteissa.

3. Kuljettajan väsymyksen ja tarkkaavaisuuden tunnistin ja kehittyneet kuljettajan tarkkaamattomuuden varoitusjärjestelmät on suunniteltava sellaisiksi, että järjestelmät eivät jatkuvasti tallenna eivätkä säilytä muita tietoja kuin niitä, jotka ovat tarpeen niihin tarkoituksiin, joita varten ne kerättiin tai joita varten niitä muuten käsiteltiin suljetussa järjestelmässä. Kyseiset tiedot eivät myöskään saa olla kolmansien osapuolten käytettävissä, eikä niitä saa asettaa kolmansien osapuolten saataville minään aikana, ja ne on välittömästi poistettava käsittelyn jälkeen. Nämä järjestelmät on suunniteltava myös sellaisiksi, että vältetään päällekkäisyydet, eivätkä ne saa antaa viestiä kuljettajalle erikseen ja samanaikaisesti tai sekaannusta aiheuttavalla tavalla, jos yksi toiminto laukaisee molemmat järjestelmät.

4. Onnettomuustietotallentimien on täytettävä erityisesti seuraavat vaatimukset: a) niiden on pystyttävä tallentamaan ja varastoimaan juuri törmäystä edeltävältä, sen aikaiselta ja välittömästi sen jälkeiseltä ajalta tiedot ajoneuvon nopeudesta, jarrutuksesta, asennosta ja kallistuskulmasta tiellä, sen kaikkien turvajärjestelmien tilasta ja aktivoitumisasteesta, hätänumeroon 112 perustuvasta ajoneuvoon asennetusta eCall-järjestelmästä, jarrujen aktivoitumisesta ja asiaankuuluvista ajoneuvon sisäisten aktiivisten turvajärjestelmien ja onnettomuuksia ehkäisevien järjestelmien syöttöparametreista siten, että tiedot ovat erittäin tarkat ja että niiden säilyvyys varmistetaan; b) niitä ei voi kytkeä pois toiminnasta; c) niiden on pystyttävä tallentamaan ja varastoimaan tietoja niin, että i) ne toimivat suljetussa järjestelmässä; ii) niiden keräämät tiedot on anonymisoitu ja suojattu muuntelulta ja väärinkäytöltä; ja iii) niiden keräämillä tiedoilla ajoneuvon tyyppi, variantti ja versio ja erityisesti ajoneuvoon asennetut aktiiviset turvajärjestelmät ja onnettomuuksia ehkäisevät järjestelmät voidaan tunnistaa; ja d) tiedot, joita ne pystyvät keräämään, voidaan unionin oikeuden tai kansallisen lainsäädännön perusteella asettaa standardoidun käyttöliittymän kautta kansallisten viranomaisten saataville ainoastaan onnettomuuksien tutkimista ja analysointia varten, järjestelmien ja komponenttien tyyppihyväksyntä ja asetuksen (EU) 2016/679 mukaisesti mukaan luettuna.

5. Onnettomuustietotallennin ei saa pystyä tallentamaan ja varastoimaan ajoneuvon valmistenumerossa olevan ajoneuvon yksilöintiosan neljää viimeistä numeroa tai muita tietoja, joiden perusteella itse ajoneuvo, sen omistaja tai haltija voitaisiin tunnistaa.

6. Komissio antaa 12 artiklan mukaisesti delegoituja säädöksiä, joilla täydennetään tätä asetusta vahvistamalla yksityiskohtaiset säännöt seuraavia koskeville testausmenettelyille ja teknisille vaatimuksille: a) ajoneuvojen tyyppihyväksyntä 1 kohdassa lueteltujen kehittyneiden ajoneuvojärjestelmien osalta; b) edellä 1 kohdan a, f ja g alakohdassa lueteltujen kehittyneiden ajoneuvojärjestelmien tyyppihyväksyntä erillisinä teknisinä yksiköinä.

Nämä delegoidut säädökset julkaistaan vähintään 15 kuukautta ennen liitteessä II vahvistettuja sovellettavia määräaikoja.

7 artikla

Henkilöautoja ja kevyitä hyötyajoneuvoja koskevat erityiset vaatimukset

1. Luokkien M 1 ja N 1 ajoneuvojen on näiden luokkien ajoneuvoihin sovellettavien muiden tässä asetuksessa ja sen nojalla annetuissa delegoiduissa säädöksissä ja täytäntöönpanosäädöksissä vahvistettujen vaatimusten lisäksi täytettävä 2–5 kohdassa vahvistetut vaatimukset ja 6 kohdassa tarkoitetuissa täytäntöönpanosäädöksissä vahvistetut tekniset eritelmät.

2. Luokkien M1 ja N1 ajoneuvot on varustettava kehittyneillä hätäjarrutusjärjestelmillä, jotka suunnitellaan ja asennetaan kahdessa vaiheessa ja joiden avulla voidaan a) ensimmäisessä vaiheessa havaita moottoriajoneuvon edessä olevat esteet ja liikkuvat ajoneuvot; b) toisessa vaiheessa ulottaa a alakohdassa tarkoitettu havaitsemiskyky koskemaan myös moottoriajoneuvon edessä olevia jalankulkijoita ja pyöräilijöitä.

3. Luokkien M 1 ja N 1 ajoneuvot on varustettava myös hätätilanteiden kaistanpitojärjestelmällä.

4. Kehittyneiden hätäjarrutusjärjestelmien ja hätätilanteiden kaistanpitojärjestelmien on täytettävä erityisesti seuraavat vaatimukset: a) tällaiset järjestelmät on ainoastaan voitava kytkeä pois toiminnasta yksi kerrallaan siten, että kuljettajan on suoritettava sitä varten toimintosarja; b) järjestelmien on oltava tavanomaisessa toimintatilassaan aina, kun ajoneuvon pääkytkin kytketään; c) varoitusäänet on voitava kytkeä helposti pois käytöstä, mutta tällainen toimenpide ei saa samalla kytkeä pois käytöstä järjestelmän muita toimintoja kuin varoitusäänet; d) kuljettajan on voitava ohittaa tällaiset järjestelmät.

5. Luokkien M 1 ja N 1 ajoneuvot on suunniteltava ja rakennettava siten, että niissä on laajennettu päähän kohdistuvilta iskuilta suojaava alue, jonka avulla suojellaan loukkaantumiselle alttiita tienkäyttäjiä ja lievennetään heille mahdollisesti aiheutuvia vammoja törmäyksessä.

6. Komissio antaa täytäntöönpanosäädöksillä säännökset, jotka koskevat yhdenmukaisia menettelyjä ja teknisiä eritelmiä, joita sovelletaan ajoneuvojen tyyppihyväksynnässä tämän artiklan 2–5 kohdassa vahvistettujen vaatimusten osalta.

Nämä täytäntöönpanosäädökset hyväksytään 13 artiklan 2 kohdassa tarkoitettua tarkastelumenettelyä noudattaen. Ne julkaistaan vähintään 15 kuukautta ennen liitteessä II vahvistettuja sovellettavia määräaikoja.

8 artikla

Henkilöautojen ja kevyiden hyötyajoneuvojen etusuojajärjestelmät

1. Etusuojajärjestelmien, jotka on joko asennettu alkuperäisvarusteena luokkien M 1 ja N 1 ajoneuvoihin tai asetettu saataville markkinoilla tällaisiin ajoneuvoihin tarkoitettuina erillisinä teknisinä yksiköinä, on täytettävä 2 kohdassa vahvistetut vaatimukset ja 3 kohdassa tarkoitetuissa täytäntöönpanosäädöksissä vahvistetut tekniset eritelmät.

2. Etusuojajärjestelmien, jotka on asetettu saataville markkinoilla erillisinä teknisinä yksiköinä, mukana on toimitettava yksityiskohtainen luettelo niistä ajoneuvojen tyypeistä, varianteista ja versioista, joita varten etusuojajärjestelmä on tyyppihyväksytty, ja selkeät asennusohjeet.

3. Komissio antaa täytäntöönpanosäädöksillä säännökset, jotka koskevat yhdenmukaisia menettelyjä ja teknisiä eritelmiä, joita sovelletaan etusuojajärjestelmien tyyppihyväksynnässä, mukaan lukien niiden rakennetta ja asennusta koskevat tekniset eritelmät.

Nämä täytäntöönpanosäädökset hyväksytään 13 artiklan 2 kohdassa tarkoitettua tarkastelumenettelyä noudattaen. Ne julkaistaan vähintään 15 kuukautta ennen liitteessä II vahvistettuja sovellettavia määräaikoja.

9 artikla

Linja- ja kuorma-autoja koskevat erityiset vaatimukset

1. Luokkien M 2 , M 3 , N 2 ja N 3 ajoneuvojen on näiden luokkien ajoneuvoihin sovellettavien muiden tässä asetuksessa ja sen nojalla annetuissa delegoiduissa säädöksissä ja täytäntöönpanosäädöksissä vahvistettujen vaatimusten lisäksi täytettävä 2–5 kohdassa vahvistetut vaatimukset ja 7 kohdassa tarkoitetuissa täytäntöönpanosäädöksissä vahvistetut tekniset eritelmät. Luokkien M 2 ja M 3 ajoneuvojen on lisäksi täytettävä 6 kohdassa vahvistettu vaatimus.

2. Luokkien M 2 , M 3 , N 2 ja N 3 ajoneuvot on varustettava kaistavahtijärjestelmällä ja kehittyneellä hätäjarrutusjärjestelmällä, jotka molemmat täyttävät 7 kohdassa tarkoitetuissa täytäntöönpanosäädöksissä vahvistetut tekniset eritelmät.

3. Luokkien M 2 , M 3 , N 2 ja N 3 ajoneuvot on varustettava kehittyneillä järjestelmillä, jotka pystyvät havaitsemaan lähellä ajoneuvon etuosaa tai ajoneuvon tienreunaista sivua olevat jalankulkijat ja pyöräilijät ja varoittamaan heistä tai estämään törmäyksen tällaisten loukkaantumiselle alttiiden tienkäyttäjien kanssa.

4. Tämän artiklan 2 ja 3 kohdassa tarkoitettujen järjestelmien on täytettävä erityisesti seuraavat vaatimukset: a) tällaiset järjestelmät on ainoastaan voitava kytkeä pois toiminnasta yksi kerrallaan siten, että kuljettajan on suoritettava sitä varten toimintosarja; b) järjestelmien on oltava tavanomaisessa toimintatilassaan aina, kun ajoneuvon pääkytkin kytketään; c) varoitusäänet on voitava kytkeä helposti pois käytöstä, mutta toimenpide ei saa samalla kytkeä pois käytöstä järjestelmän muita toimintoja kuin varoitusäänet; d) kuljettajan on voitava ohittaa tällaiset järjestelmät.

5. Luokkien M 2 , M 3 , N 2 ja N 3 ajoneuvot on suunniteltava ja rakennettava siten, että kuljettajan edessä ja sivulla sijaitsevia sokeita pisteitä pienennetään niin hyvin kuin mahdollista eri ajoneuvoluokkien erityispiirteet huomioon ottaen, jotta loukkaantumiselle alttiiden tienkäyttäjien suora näkyvyys kuljettajan istuimelta paranee.

6. Luokkien M 2 ja M 3 kuuluvat ajoneuvot, joissa on tilaa kuljettajan lisäksi yli 22 matkustajalle ja joihin on rakennettu alueet seisoville matkustajille siten, että matkustajien usein toistuva sisään- ja uloskäynti on mahdollista, on suunniteltava ja rakennettava siten, että liikuntarajoitteisilla henkilöillä, pyörätuolin käyttäjät mukaan luettuina, on niihin esteetön pääsy.

7. Komissio antaa täytäntöönpanosäädöksillä säännökset, jotka koskevat yhdenmukaisia menettelyjä ja teknisiä eritelmiä, joita sovelletaan seuraaviin: a) ajoneuvojen tyyppihyväksyntä tämän artiklan 2–5 kohdassa vahvistettujen vaatimusten osalta; b) tämän artiklan 3 kohdassa tarkoitettujen järjestelmien tyyppihyväksyntä erillisinä teknisinä yksiköinä.

Nämä täytäntöönpanosäädökset hyväksytään 13 artiklan 2 kohdassa tarkoitettua tarkastelumenettelyä noudattaen.

Jos nämä täytäntöönpanosäännökset koskevat tämän artiklan 2, 3 ja 4 kohdassa vahvistettuja vaatimuksia, ne julkaistaan vähintään 15 kuukautta ennen liitteessä II vahvistettuja sovellettavia määräaikoja.

Jos nämä täytäntöönpanosäännökset koskevat tämän artiklan 5 kohdassa vahvistettuja vaatimuksia, ne julkaistaan vähintään 36 kuukautta ennen liitteessä II vahvistettuja sovellettavia määräaikoja.

10 artikla

Vetykäyttöisiä ajoneuvoja koskevat erityiset vaatimukset

1. Luokkien M ja N vetykäyttöisten ajoneuvojen, niiden vetyjärjestelmien ja tällaisten järjestelmien komponenttien on M ja N luokkien ajoneuvoihin sovellettavien muiden tässä asetuksessa ja sen nojalla annetuissa täytäntöönpanosäädöksissä vahvistettujen vaatimusten lisäksi täytettävä 3 kohdassa tarkoitetuissa täytäntöönpanosäädöksissä vahvistetut tekniset eritelmät.

2. Valmistajien on varmistettava, että vetyjärjestelmät ja vetykomponentit asennetaan 3 kohdassa tarkoitetuissa täytäntöönpanosäädöksissä vahvistettujen teknisten eritelmien mukaisesti. Valmistajien on lisäksi asetettava tarvittaessa saataville tietoja vetykäyttöisten ajoneuvojen käyttöiän aikana tehtäviä vetyjärjestelmien ja -komponenttien tarkastuksia varten.

3. Komissio antaa täytäntöönpanosäädöksillä säännökset, jotka koskevat yhdenmukaisia menettelyjä ja teknisiä eritelmiä, joita sovelletaan vetykäyttöisten ajoneuvojen tyyppihyväksynnässä niiden vetyjärjestelmiin, mukaan lukien materiaalin yhteensopivuus ja täyttölaitteet, ja vetykomponenttien tyyppihyväksynnässä, mukaan lukien niiden asentamista koskevat tekniset eritelmät.

Nämä täytäntöönpanosäädökset hyväksytään 13 artiklan 2 kohdassa tarkoitettua tarkastelumenettelyä noudattaen. Ne julkaistaan vähintään 15 kuukautta ennen liitteessä II vahvistettuja sovellettavia määräaikoja.

11 artikla

Automatisoituja ajoneuvoja ja täysin automatisoituja ajoneuvoja koskevat erityiset vaatimukset

1. Automatisoitujen ajoneuvojen ja täysin automatisoitujen ajoneuvojen on niitä vastaavien luokkien ajoneuvoihin sovellettavien muiden tässä asetuksessa ja sen nojalla annetuissa delegoiduissa säädöksissä ja täytäntöönpanosäädöksissä vahvistettujen vaatimusten lisäksi täytettävä 2 kohdassa tarkoitetuissa täytäntöönpanosäädöksissä vahvistetut tekniset eritelmät, jotka liittyvät seuraaviin: a) järjestelmät, jotka suorittavat ajoneuvon hallintatoimia kuljettajan puolesta, mukaan lukien merkinanto, ohjaus, kiihdytys ja jarrutus; b) järjestelmät, jotka antavat ajoneuvolle reaaliaikaista tietoa sen tilasta ja ympäristöstä; c) kuljettajan saatavilla olon seurantajärjestelmät; d) automatisoitujen ajoneuvojen onnettomuustietotallentimet; e) yhdenmukaistettu tietojenvaihdon muoto käytettäväksi esimerkiksi useiden erimerkkisten ajoneuvojen saattueajossa; f) järjestelmät, jotka antavat turvallisuustietoja muille tienkäyttäjille.

Kyseisiä ensimmäisen alakohdan c alakohdassa tarkoitettuja kuljettajan saatavilla olon seurantajärjestelmiin liittyviä teknisiä eritelmiä ei kuitenkaan sovelleta täysin automatisoituihin ajoneuvoihin.

2. Komissio antaa täytäntöönpanosäädöksillä säännökset, jotka koskevat yhdenmukaisia menettelyjä ja teknisiä eritelmiä, joita sovelletaan tämän artiklan 1 kohdan a–f alakohdassa lueteltuihin järjestelmiin ja muihin kohtiin sekä automatisoitujen ja täysin automatisoitujen ajoneuvojen tyyppihyväksynnässä kyseisiin järjestelmiin ja muihin kohtiin, jotta varmistetaan automatisoitujen ja täysin automatisoitujen ajoneuvojen turvallinen käyttö yleisillä teillä.

Nämä täytäntöönpanosäädökset hyväksytään 13 artiklan 2 kohdassa tarkoitettua tarkastelumenettelyä noudattaen.







III LUKU

LOPPUSÄÄNNÖKSET

12 artikla

Siirretyn säädösvallan käyttäminen

1. Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.

2. Siirretään komissiolle 5 päivästä tammikuuta 2020 viiden vuoden ajaksi 4 artiklan 3 ja 6 kohdassa sekä 6 artiklan 6 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

3. Euroopan parlamentti tai neuvosto voi milloin tahansa peruuttaa 4 artiklan 3 ja 6 kohdassa sekä 6 artiklan 6 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä , tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.

4. Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.

5. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

6. Edellä olevien 4 artiklan 3 ja 6 kohdan sekä 6 artiklan 6 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.

13 artikla

Komiteamenettely

1. Komissiota avustaa tekninen komitea – moottoriajoneuvot. Tämä komitea on asetuksessa (EU) N:o 182/2011 tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

Jos komitea ei anna lausuntoa, komissio ei hyväksy ehdotusta täytäntöönpanosäädökseksi, ja tuolloin sovelletaan asetuksen (EU) N:o 182/2011 5 artiklan 4 kohdan kolmatta alakohtaa.

14 artikla

Uudelleentarkastelu ja kertomukset

1. Komissio antaa viimeistään 7 päivänä heinäkuuta 2027 ja sen jälkeen viiden vuoden välein Euroopan parlamentille ja neuvostolle arviointikertomuksen turvallisuustoimenpiteiden ja turvajärjestelmien toteutuksesta, mukaan lukien niiden levinneisyys ja käyttömukavuus. Komissio tutkii, toimivatko nämä turvallisuustoimenpiteet ja turvajärjestelmät tässä asetuksessa tarkoitetulla tavalla. Kertomukseen liitetään tarvittaessa suosituksia, myös lainsäädäntöehdotus vaatimusten muuttamisesta yleistä turvallisuutta sekä ajoneuvon matkustajien ja loukkaantumiselle alttiiden tienkäyttäjien suojelua ja turvallisuutta koskien, jotta voidaan edelleen vähentää tieliikenteessä tapahtuvia onnettomuuksia ja loukkaantumisia tai estää ne.

Komissio arvioi erityisesti uusien älykkäiden nopeusavustinjärjestelmien luotettavuutta ja tehokkuutta sekä tällaisten järjestelmien tarkkuutta ja virhetasoa todellisissa ajo-olosuhteissa. Komissio esittää tarvittaessa asiaa koskevan lainsäädäntöehdotuksen.

2. Komissio toimittaa Euroopan parlamentille ja neuvostolle viimeistään kunkin vuoden 31 päivänä tammikuuta edellistä vuotta koskevan kertomuksen UN/ECE:n ajoneuvoja koskevien sääntöjen yhdenmukaistamista käsittelevän maailmanfoorumin (WP.29) toiminnasta ja edistymisestä ajoneuvojen turvallisuutta koskevien standardien täytäntöönpanossa 5–11 artiklassa säädettyjen vaatimusten osalta sekä näihin asioihin liittyvästä unionin kannasta.

15 artikla

Siirtymäsäännökset

1. Tämä asetus ei mitätöi ajoneuvoille, järjestelmille, komponenteille tai erillisille teknisille yksiköille asetuksen (EY) N:o 78/2009, asetuksen (EY) N:o 79/2009 tai asetuksen (EY) N:o 661/2009 ja niiden täytäntöönpanotoimenpiteiden mukaisesti viimeistään 5 päivänä heinäkuuta 2022 myönnettyä EU-tyyppihyväksyntää, jollei tällä asetuksella ja sen nojalla annetuilla delegoiduilla säädöksillä ole muutettu tai lisätty tällaisiin ajoneuvoihin, järjestelmiin, komponentteihin tai erillisiin teknisiin yksiköihin sovellettavia asiaa koskevia vaatimuksia, joita on täsmennetty tämän asetuksen nojalla annetuissa täytäntöönpanosäädöksissä.

2. Hyväksyntäviranomaisten on edelleen myönnettävä 1 kohdassa tarkoitettuja EU-tyyppihyväksyntiä.

3. Poiketen siitä, mitä tässä asetuksessa säädetään, jäsenvaltioiden on liitteessä VI vahvistettuihin päivämääriin saakka sallittava sellaisten ajoneuvojen rekisteröinti ja sellaisten komponenttien myynti tai käyttöönotto, jotka eivät täytä E-säännön nro 117 vaatimuksia.

16 artikla

Täytäntöönpanopäivämäärät

Kansallisten viranomaisten on ajoneuvojen, järjestelmien, komponenttien ja erillisten teknisten yksiköiden osalta

a) liitteessä II vahvistetuista päivämääristä alkaen tietyn kyseisessä liitteessä luetellun vaatimuksen osalta kyseiseen vaatimukseen liittyvien syiden perusteella kieltäydyttävä myöntämästä EU-tyyppihyväksyntää tai kansallista tyyppihyväksyntää yhdellekään uudelle sellaisen ajoneuvon, järjestelmän, komponentin tai erillisen teknisen yksikön tyypille, joka ei täytä tämän asetuksen ja sen nojalla annettujen delegoitujen säädösten ja täytäntöönpanosäädösten vaatimuksia;

b) liitteessä II vahvistetuista päivämääristä alkaen tietyn kyseisessä liitteessä luetellun vaatimuksen osalta kyseiseen vaatimukseen liittyvien syiden perusteella katsottava, että uusien ajoneuvojen vaatimustenmukaisuustodistukset eivät enää ole päteviä asetuksen (EU) 2018/858 48 artiklan soveltamiseksi, ja kiellettävä tällaisten ajoneuvojen rekisteröinti, jos kyseiset ajoneuvot eivät täytä tämän asetuksen ja sen nojalla annettujen delegoitujen säädösten ja täytäntöönpanosäädösten vaatimuksia;

c) liitteessä II vahvistetuista päivämääristä alkaen tietyn kyseisessä liitteessä luetellun vaatimuksen osalta kyseiseen vaatimukseen liittyvien syiden perusteella kiellettävä sellaisten komponenttien ja erillisten teknisten yksiköiden saattaminen markkinoille tai käyttöönotto, jotka eivät täytä tämän asetuksen ja sen nojalla annettujen delegoitujen säädösten ja täytäntöönpanosäädösten vaatimuksia.

17 artikla

Asetuksen (EU) 2018/858 muuttaminen

Muutetaan asetuksen (EU) 2018/858 liite II tämän asetuksen liitteen III mukaisesti.

18 artikla

Kumoaminen

1. Kumotaan asetukset (EY) N:o 78/2009, (EY) N:o 79/2009 ja (EY) N:o 661/2009 ja asetukset (EY) N:o 631/2009, (EU) N:o 406/2010, (EU) N:o 672/2010, (EU) N:o 1003/2010, (EU) N:o 1005/2010, (EU) N:o 1008/2010, (EU) N:o 1009/2010, (EU) N:o 19/2011, (EU) N:o 109/2011, (EU) N:o 458/2011, (EU) N:o 65/2012, (EU) N:o 130/2012, (EU) N:o 347/2012, (EU) N:o 351/2012, (EU) N:o 1230/2012 ja (EU) 2015/166 tämän asetuksen soveltamispäivästä.

2. Viittauksia asetuksiin (EY) N:o 78/2009, (EY) N:o 79/2009 ja (EY) N:o 661/2009 on pidettävä viittauksina tähän asetukseen.

19 artikla

Voimaantulo ja soveltamispäivä

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 6 päivästä heinäkuuta 2022.

Asetuksen 4 artiklan 3, 6 ja 7 kohtaa, 5 artiklan 4 kohtaa, 6 artiklan 6 kohtaa, 7 artiklan 6 kohtaa, 8 artiklan 3 kohtaa, 9 artiklan 7 kohtaa, 10 artiklan 3 kohtaa, 11 artiklan 2 kohtaa sekä 12 ja 13 artiklaa sovelletaan kuitenkin 5 päivästä tammikuuta 2020.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Luettelo 4 artiklan 2 kohdassa tarkoitetuista E-säännöistä







E-säännön numero Aihe EUVL:ssä julkaistu muutossarja EUVL-viite E-säännön soveltamisala 1 Epäsymmetrisen lähivalon ja/tai kaukovalon aikaansaavat, R2- ja/tai HS1-luokan hehkulampuilla varustetut ajovalaisimet Muutossarja 02 EUVL L 177, 10.7.2010, s. 1 M, N () 3 Moottoriajoneuvojen heijastinlaitteet Muutossarja 02 EUVL L 323, 6.12.2011, s. 1 M, N, O 4 Moottoriajoneuvojen ja niiden perävaunujen takarekisterikilpien valaisimet Säännön alkuperäisversio EUVL L 4, 7.1.2012, s. 7 M, N, O 6 Moottoriajoneuvojen ja niiden perävaunujen suuntavalaisimet Muutossarja 01 EUVL L 213, 18.7.2014, s. 1 M, N, O 7 Moottoriajoneuvojen ja niiden perävaunujen etu- ja takavalaisimet, jarruvalaisimet ja äärivalaisimet Muutossarja 02 EUVL L 285, 30.9.2014, s. 1 M, N, O 8 Moottoriajoneuvojen ajovalaisimet (H1, H2, H3, HB3, HB4, H7, H8, H9, HIR1, HIR2 ja/tai H11) Muutossarja 05, tarkistuksen 4 oikaisu 1 EUVL L 177, 10.7.2010, s. 71 M, N () 10 Sähkömagneettinen yhteensopivuus Muutossarja 05 EUVL L 41, 17.2.2017, s. 1 M, N, O 11 Ovisalvat ja ovien pidätysmekanismien komponentit Muutossarja 03 EUVL L 218, 21.8.2019, s. 1 M1, N1 12 Kuljettajan suojaaminen törmäyksessä ohjausmekanismia vasten Muutossarja 04 EUVL L 89, 27.3.2013, s. 1 M1, N1 13 Ajoneuvojen ja perävaunujen jarrulaitteet Muutossarja 11 EUVL L 42, 18.2.2016, s. 1 M2, M3, N, O () 13-H Henkilöautojen jarrulaitteet Säännön alkuperäisversio EUVL L 335, 22.12.2015, s. 1 M1, N1 14 Turvavöiden kiinnityspisteet, ISOFIX-kiinnitysjärjestelmät ja ISOFIX-ylähihnakiinnityspisteet Muutossarja 07 EUVL L 218, 19.8.2015, s. 27 M, N 16 Turvavyöt, turvajärjestelmät, lasten turvajärjestelmät ja lasten ISOFIX-turvajärjestelmät Muutossarja 07 EUVL L 109, 27.4.2018, s. 1 M, N 17 Istuimet, niiden kiinnityspisteet ja mahdolliset pääntuet Muutossarja 08 EUVL L 230, 31.8.2010, s. 81 M, N 18 Moottoriajoneuvojen luvattoman käytön estävät laitteet Muutossarja 03 EUVL L 120, 13.5.2010, s. 29 M2, M3, N2, N3 19 Moottoriajoneuvojen etusumuvalaisimet Muutossarja 04 EUVL L 250, 22.8.2014, s. 1 M, N 20 Epäsymmetrisen lähivalon tai kaukovalon tai molemmat tuottavat, halogeenihehkulampuilla (H4-lampuilla) varustetut ajovalaisimet Muutossarja 03 EUVL L 177, 10.7.2010, s. 170 M, N () 21 Sisävarusteet Muutossarja 01 EUVL L 188, 16.7.2008, s. 32 M1 23 Moottoriajoneuvojen ja niiden perävaunujen peruutusvalaisimet Säännön alkuperäisversio EUVL L 237, 8.8.2014, s. 1 M, N, O 25 Ajoneuvon istuimiin sisältyvät ja muut pääntuet (niskatuet) Muutossarja 04, tarkistuksen 1 oikaisu 2 EUVL L 215, 14.8.2010, s. 1 M1 26 Ulkonevat osat Muutossarja 03 EUVL L 215, 14.8.2010, s. 27 M1 28 Äänimerkinantolaitteet ja äänimerkit Säännön alkuperäisversio EUVL L 323, 6.12.2011, s. 33 M, N 29 Hyötyajoneuvon ohjaamossa matkustavien suojaaminen Muutossarja 03 EUVL L 304, 20.11.2010, s. 21 N 30 Moottoriajoneuvojen ja niiden perävaunujen ilmarenkaat (luokka C1) Muutossarja 02 EUVL L 307, 23.11.2011, s. 1 M, N, O 31 Eurooppalaisen epäsymmetrisen lähivalon ja/tai kaukovalon aikaansaavat, halogeeniumpiovalaisimilla varustetut moottoriajoneuvojen ajovalaisimet Muutossarja 02 EUVL L 185, 17.7.2010, s. 15 M, N 34 Palovaaran torjuminen (nestemäisen polttoaineen säiliöt) Muutossarja 03 EUVL L 231, 26.8.2016, s. 41 M, N, O 37 Moottoriajoneuvojen ja niiden perävaunujen hyväksytyissä valaisinyksiköissä käytettävät hehkulamput Muutossarja 03 EUVL L 213, 18.7.2014, s. 36 M, N, O 38 Moottoriajoneuvojen ja niiden perävaunujen takasumuvalaisimet Säännön alkuperäisversio EUVL L 4, 7.1.2012, s. 20 M, N, O 39 Nopeusmittarilaitteisto ja sen asennus Muutossarja 01 EUVL L 302, 28.11.2018, s. 106 M, N 43 ►C1 Turvalasit ja niiden asennus ajoneuvoon ◄ Muutossarja 01 EUVL L 42, 12.2.2014, s. 1 M, N, O 44 Moottoriajoneuvojen lapsimatkustajien turvalaitteet (lasten turvajärjestelmät) Muutossarja 04 EUVL L 265, 30.9.2016, s. 1 M, N 45 Ajovalaisimien puhdistuslaitteet Muutossarja 01 M, N 46 Epäsuoran näkemän tarjoavat laitteet ja niiden asennus Muutossarja 04 EUVL L 237, 8.8.2014, s. 24 M, N 48 ►C1 Ajoneuvojen valaisimien ja merkkivalolaitteiden asennus ◄ Muutossarja 06 EUVL L 14, 16.1.2019, s. 42 M, N, O () 54 Hyötyajoneuvojen ja niiden perävaunujen ilmarenkaat (luokat C2 ja C3) Säännön alkuperäisversio EUVL L 307, 23.11.2011, s. 2 M, N, O 55 Ajoneuvoyhdistelmien mekaaniset kytkentäosat Muutossarja 01 EUVL L 153, 15.6.2018, s. 179 M, N, O () 58 Taka-alleajosuojat ja niiden asennus; taka-alleajosuojaus Muutossarja 03 EUVL L 49, 20.2.2019, s. 1 M, N, O 61 Hyötyajoneuvojen ohjaamon takaseinän etupuolella olevat ulkonevat osat Säännön alkuperäisversio EUVL L 164, 30.6.2010, s. 1 N 64 Tilapäiskäyttöön tarkoitettu varapyörä-rengasyhdistelmä, itsekantavat run-flat-renkaat ja -järjestelmät (ja rengaspaineen seurantajärjestelmä) Muutossarja 02 EUVL L 310, 26.11.2010, s. 18 M1, N1 66 Suurten henkilöajoneuvojen korirakenteen lujuus Muutossarja 02 EUVL L 84, 30.3.2011, s. 1 M2, M3 67 Nestekaasua moottorin polttoaineena käyttävät moottoriajoneuvot Muutossarja 01 EUVL L 285, 20.10.2016, s. 1 M, N 73 Tavarankuljetusajoneuvojen sivusuojaus Muutossarja 01 EUVL L 122, 8.5.2012, s. 1 N2, N3, O3, O4 77 Moottoriajoneuvojen pysäköintivalaisimet Säännön alkuperäisversio EUVL L 4, 7.1.2012, s. 21 M, N 79 Ohjauslaitteet Muutossarjan 03 oikaisu EUVL L 318, 14.12.2018, s. 1 M, N, O 80 Suurten henkilöajoneuvojen istuimet Säännön muutossarja 03 EUVL L 226, 24.8.2013, s. 20 M2, M3 87 Moottoriajoneuvojen huomiovalaisimet Säännön alkuperäisversio EUVL L 4, 7.1.2012, s. 24 M, N 89 Nopeudenrajoittimet Säännön alkuperäisversio EUVL L 4, 7.1.2012, s. 25 M, N () 90 Moottoriajoneuvojen ja niiden perävaunujen varaosana toimitettavat jarrupäällysteasennussarjat ja rumpujarrupäällysteet Muutossarja 02 EUVL L 290, 16.11.2018, s. 54 M, N, O 91 Moottoriajoneuvojen ja niiden perävaunujen sivuvalaisimet Säännön alkuperäisversio EUVL L 4, 7.1.2012, s. 27 M, N, O 93 Etualleajosuojat ja niiden asennus; etualleajosuojaus Säännön alkuperäisversio EUVL L 185, 17.7.2010, s. 56 N2, N3 94 Matkustajien etutörmäyssuojaus Muutossarja 03 EUVL L 35, 8.2.2018, s. 1 M1 95 Matkustajien sivutörmäyssuojaus Muutossarja 03 EUVL L 183, 10.7.2015, s. 91 M1, N1 97 Ajoneuvojen hälytysjärjestelmät Muutossarja 01 EUVL L 122, 8.5.2012, s. 19 M1, N1 () 98 Kaasupurkausvalonlähteillä varustetut moottoriajoneuvojen ajovalaisimet Muutossarja 01 EUVL L 176, 14.6.2014, s. 64 M, N 99 Moottoriajoneuvojen hyväksytyissä kaasupurkausvalaisinyksiköissä käytettävät kaasupurkausvalonlähteet Säännön alkuperäisversio EUVL L 320, 17.12.2018, s. 45 M, N 100 Sähköturvallisuus Muutossarja 02 EUVL L 302, 28.11.2018, s. 114 M, N 102 Lyhytkytkentälaite (CCD), hyväksytyn lyhytkytkentälaitetyypin asentaminen Säännön alkuperäisversio EUVL L 351, 30.12.2008, s. 44 N2, N3, O3, O4 104 Heijastavat merkinnät (raskaat ja pitkät ajoneuvot) Säännön alkuperäisversio EUVL L 75, 14.3.2014, s. 29 M2, M3, N, O2, O3, O4 105 Vaarallisten aineiden kuljetukseen tarkoitetut ajoneuvot Muutossarja 05 EUVL L 4, 7.1.2012, s. 30 N,O 107 Luokkien M2 ja M3 ajoneuvot Muutossarja 07 EUVL L 52, 23.2.2018, s. 1. M2, M3 108 Henkilöautojen ja niiden perävaunujen pinnoitetut renkaat Säännön alkuperäisversio EUVL L 181, 4.7.2006, s. 1 M1, O1, O2 109 Hyötyajoneuvojen ja niiden perävaunujen pinnoitetut renkaat Säännön alkuperäisversio EUVL L 181, 4.7.2006, s. 1 M2, M3, N, O3, O4 110 Paineistettua maakaasua ja nesteytettyä maakaasua varten tarkoitetut erikoisosat Muutossarja 01 EUVL L 166, 30.6.2015, s. 1 M, N 112 Epäsymmetrisen lähivalon tai kaukovalon aikaansaavat, hehkulampuilla ja/tai LED-moduuleilla varustetut moottoriajoneuvojen ajovalaisimet Muutossarja 01 EUVL L 250, 22.8.2014, s. 67 M, N 114 Varaosana toimitettava turvatyyny Säännön alkuperäisversio EUVL L 373, 27.12.2006, s. 272 M1, N1 115 Jälkiasennettavat neste- ja maakaasujärjestelmät Säännön alkuperäisversio EUVL L 323, 7.11.2014, s. 91 M, N 116 Moottoriajoneuvojen luvattoman käytön estävät laitteet Säännön alkuperäisversio EUVL L 45, 16.2.2012, s. 1 M1, N1 () 117 Renkaat vierintämelun, märkäpidon ja vierintävastuksen osalta (luokat C1, C2 ja C3) Muutossarja 02 EUVL L 218, 12.8.2016, s. 1 M, N, O 118 Linja-autojen sisämateriaalien tulenkestävyys Muutossarja 02 EUVL L 102, 21.4.2015, s. 67 M3 119 Kulmavalaisimet Muutossarja 01 EUVL L 89, 25.3.2014, s. 101 M, N 121 Hallintalaitteiden, merkkivalaisimien ja osoittimien sijainti ja tunnistaminen Muutossarja 01 EUVL L 5, 8.1.2016, s. 9 M, N 122 Ajoneuvojen lämmitysjärjestelmät Säännön alkuperäisversio EUVL L 164, 30.6.2010, s. 231 M, N, O 123 Moottoriajoneuvojen mukautuvat etuvalaisujärjestelmät (AFS-järjestelmät) Muutossarja 01 EUVL L 49, 20.2.2019, s. 24 M, N 124 Varaosapyörät Säännön alkuperäisversio EUVL L 375, 27.12.2006, s. 568 M1, N1, O1, O2 125 Etunäkyvyysalue Muutossarja 01 EUVL L 20, 25.1.2018, s. 16 M1 126 Tilanjakojärjestelmät Säännön alkuperäisversio M1 127 Jalankulkijoiden turvallisuus Muutossarja 02 M1, N1 128 Valodiodivalonlähteet (LED) Säännön alkuperäisversio EUVL L 320, 17.12.2018, s. 63 M, N, O 129 Parannetut lasten turvajärjestelmät Säännön alkuperäisversio EUVL L 97, 29.3.2014, s. 21 M, N 130 Kaistavahtijärjestelmät Säännön alkuperäisversio EUVL L 178, 18.6.2014, s. 29 M2, M3, N2, N3 () 131 Kehittyneet hätäjarrutusjärjestelmät Muutossarja 01 EUVL L 214, 19.7.2014, s. 47 M2, M3, N2, N3 () 134 Vetyajoneuvojen turvallisuus Säännön alkuperäisversio EUVL L 129, 17.5.2019, s. 43 M, N 135 Pylvässivutörmäys Muutossarja 01 M1, N1 137 Kohtisuora etutörmäys Muutossarja 01 M1 139 Hätäjarrutehostin Säännön alkuperäisversio EUVL L 269, 26.10.2018, s. 1 M1, N1 140 Elektroninen ajonvakautusjärjestelmä Säännön alkuperäisversio EUVL L 269, 26.10.2018, s. 17 M1, N1 141 Rengaspaineen seurantajärjestelmät Säännön alkuperäisversio EUVL L 269, 26.10.2018, s. 36 M1, N1 () 142 Renkaiden asennus Säännön alkuperäisversio M1 145 Lasten turvajärjestelmien kiinnityspisteet Säännön alkuperäisversio M1 ▼M4 160 Onnettomuustietotallennin Muutossarja 01 EUVL L 265, 26.7.2021, s. 3 M1, N1 ▼B ( 1 ) E-sääntöjä nro 1, 8 ja 20 ei sovelleta ajoneuvojen EU-tyyppihyväksyntään. ( 2 ) Elektronisen ajonvakautusjärjestelmän asentaminen on E-sääntöjen mukaisesti pakollista. Se on pakollista myös luokan N1 ajoneuvojen osalta. ( 3 ) Jos ajoneuvon valmistaja ilmoittaa, että ajoneuvo soveltuu kuorman vetoon (asetuksen (EU) 2018/858 24 artiklan 1 kohdassa tarkoitetun ilmoituslomakkeen kohta 2.11.5), ja jos jokin soveltuvan mekaanisen kytkentälaitteen osa – riippumatta siitä, onko se asennettu kyseisentyyppiseen moottoriajoneuvoon – voisi (osittainkaan) peittää mitään valaisinkomponenttia ja/tai takarekisterikilven asentamiselle ja kiinnittämiselle varattua tilaa, sovelletaan seuraavaa:

— moottoriajoneuvon käyttöoppaassa (esim. ajoneuvon käyttäjän käsikirjassa) on selvästi täsmennettävä, että sellaisen mekaanisen kytkentälaitteen asentaminen, jota ei voida helposti irrottaa tai siirtää, ei ole sallittua; — lisäksi käyttöoppaassa on selvästi täsmennettävä, että jos mekaaninen kytkentälaite asennetaan, se on aina irrotettava tai siirrettävä, kun se ei ole käytössä; ja — kun kyseessä on ajoneuvojärjestelmän tyyppihyväksyntä E-säännön nro 55 mukaisesti, on varmistettava, että irrottamista, siirtämistä ja/tai vaihtoehtoista sijaintia koskevia määräyksiä noudatetaan täysimääräisesti myös valaisimien asennuksen ja takarekisterikilven asentamiselle ja kiinnittämiselle varatun tilan osalta. ( 4 ) Koskee ainoastaan nopeudenrajoittimia ja nopeudenrajoittimen pakollista asentamista luokkien M2, M3, N2 ja N3 ajoneuvoihin. ( 5 ) Ajoneuvon luvattoman käytön estävät laitteet on asennettava luokkien M1 ja N1 ajoneuvoihin ja ajonestolaitteet luokan M1 ajoneuvoihin. ( 6 ) Ks. liitteessä II olevaan taulukkoon liittyvä huomautus 4. ( 7 ) Sovelletaan M1-luokan ajoneuvoihin, joiden enimmäismassa on ≤ 3 500 kg, ja N1-luokan ajoneuvoihin, joita ei ole varustettu akselille asennetuille paripyörillä. Taulukkoon liittyvät huomautukset Taulukossa annettu muutossarja ilmaisee Euroopan unionin virallisessa lehdessä julkaistun version, eikä se rajoita niiden muutossarjojen soveltamista, joita on noudatettava niiden sisältämien siirtymämääräysten perusteella. Taulukossa annetun muutossarjan jälkeen hyväksytyn muutossarjan noudattaminen on hyväksyttävä vaihtoehtoisesti. Taulukossa esitettyjen E-sääntöjen muutossarjoissa vahvistettujen päivämäärien, jotka koskevat vuoden 1958 tarkistetun sopimuksen sopimuspuolien velvollisuuksia, jotka liittyvät ensirekisteröintiin, käyttöönottoon, saattamiseen saataville markkinoilla, myyntiin, tyyppihyväksyntien tunnustamiseen ja muihin vastaaviin määräyksiin, soveltaminen on pakollista asetuksen (EU) 2018/858 48 ja 50 artiklan soveltamiseksi, ellei tämän asetuksen liitteessä II vahvisteta vaihtoehtoisia päivämääriä, jolloin on sovellettava niitä. Taulukossa lueteltujen E-sääntöjen siirtymämääräyksissä määrätään tietyissä tapauksissa, että tiettyä kyseisen E-säännön muutossarjaa soveltavilla vuoden 1958 tarkistetun sopimuksen sopimuspuolilla ei ole velvollisuutta hyväksyä kansallista tai alueellista tyyppihyväksyntää varten tyyppiä, joka on hyväksytty aiemman muutossarjan mukaisesti, tai että ne voivat kieltäytyä hyväksymästä sellaisen tyypin, tai niissä on ilmaisu, jonka tarkoitus ja merkitys on vastaava. Tällaisten määräysten tai ilmaisujen on katsottava olevan kansallisia viranomaisia sitovia määräyksiä, joiden mukaan ne eivät enää saa pitää vaatimustenmukaisuustodistusta pätevänä asetuksen (EU) 2018/858 48 artiklaa sovellettaessa, ellei tämän asetuksen liitteessä II vahvisteta vaihtoehtoisia päivämääriä, jolloin on sovellettava niitä.









LIITE II

Luettelo 4 artiklan 5 kohdassa ja 5 artiklan 3 kohdassa tarkoitetuista vaatimuksista sekä 16 artiklassa tarkoitetuista päivämääristä













LIITE III

Asetuksen (EU) 2018/858 liitteen II muuttaminen

Muutetaan asetuksen (EU) 2018/858 liite II seuraavasti:

1) Muutetaan viittaukset ”Asetus (EY) N:o 661/2009” seuraavasti: a) korvataan I osan taulukon 3A kohdan kolmannessa sarakkeessa viittaus ”Asetus (EY) N:o 661/2009” seuraavasti: ”Euroopan parlamentin ja neuvoston asetus (EU) 2019/2144 ( *1 ) b) korvataan tämän jälkeen jokainen liitteessä II oleva viittaus ”Asetus (EY) N:o 661/2009” viittauksella ”Asetus (EU) 2019/2144”.

2) Muutetaan osa I seuraavasti: a) muutetaan taulukko seuraavasti: i) lisätään 54 A kohdan jälkeen kohta seuraavasti:



”55A Pylvässivutörmäys Asetus (EU) 2019/2144 E-sääntö nro 135 X X” ii) korvataan 58 kohta seuraavasti:



”58 Jalankulkijoiden suojelu Asetus (EU) 2019/2144 E-sääntö nro 127 X X X” iii) korvataan 62 ja 63 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X X X X X X X 63 Yleinen turvallisuus Asetus (EU) 2019/2144 X (15) X (15) X (15) X (15) X (15) X (15) X (15) X (15) X (15) X (15) X (15)” iv) korvataan 65 ja 66 kohta seuraavasti:



”65 Kehittyneet hätäjarrutusjärjestelmät Asetus (EU) 2019/2144 E-sääntö nro 131 X X X X 66 Kaistavahtijärjestelmä Asetus (EU) 2019/2144 E-sääntö nro 130 X X X X” b) muutetaan selittävät huomautukset seuraavasti: i) korvataan selittävät huomautukset 3 ja 4 seuraavasti: ”( 3 ) Ajoneuvot on asetuksen (EU) 2019/2144 4 artiklan 5 kohdan mukaisesti varustettava ajonvakautustoiminnolla. ( 4 ) Ajoneuvot on asetuksen (EU) 2019/2144 4 artiklan 5 kohdan mukaisesti varustettava elektronisella ajonvakautusjärjestelmällä.” ii) korvataan selittävä huomautus 9A seuraavasti: ”( 9A ) Ajoneuvot on asetuksen (EU) 2019/2144 5 artiklan 1 kohdan mukaisesti varustettava rengaspaineen seurantajärjestelmällä.” iii) korvataan selittävä huomautus 15 seuraavasti: ”( 15 ) Asetuksen (EU) 2019/2144 noudattaminen on pakollista. Tyyppihyväksynnän ei kuitenkaan ole tarkoitus perustua tähän kohtaan, koska kohta edustaa muualla tässä taulukossa lueteltujen sellaisten yksittäisten kohtien yhdistelmää, joissa viitataan asetukseen (EU) 2019/2144” c) Muutetaan lisäyksessä 1 oleva taulukko 1 seuraavasti: i) korvataan 46A kohta seuraavasti:



”46A Renkaiden asennus Asetus (EU) 2019/2144 E-sääntö nro 142 B” ii) korvataan 58 kohta seuraavasti:



”58 Jalankulkijoiden suojelu Asetus (EU) 2019/2144 E-sääntö nro 127 C Päivämäärä, josta alkaen EU-tyyppihyväksyntää ei myönnetä: 7 päivänä tammikuuta 2026 Päivämäärä, josta alkaen kielletään ajoneuvojen rekisteröinti: 7 päivänä heinäkuuta 2034” iii) korvataan 62 ja 63 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X 63 Yleinen turvallisuus Asetus (EU) 2019/2144 Asetuksen (EU) 2019/2144 noudattaminen on pakollista. Tyyppihyväksynnän ei kuitenkaan ole tarkoitus perustua tähän kohtaan, koska kohta edustaa muualla tässä taulukossa lueteltujen sellaisten yksittäisten kohtien yhdistelmää, joissa viitataan asetukseen (EU) 2019/2144.” d) korvataan lisäyksessä 1 olevan taulukon 1 selittävät huomautukset seuraavasti: ”N/A Säädöstä ei sovelleta. Yhden tai useamman säädöksessä vahvistetun seikan noudattamista voidaan kuitenkin vaatia.” e) muutetaan lisäyksessä 1 oleva taulukko 2 seuraavasti: i) korvataan 46A kohta seuraavasti:



”46A Renkaiden asennus Asetus (EU) 2019/2144 E-sääntö nro 142 B” ii) korvataan 58 kohta seuraavasti:



”58 Jalankulkijoiden suojelu Asetus (EU) 2019/2144 E-sääntö nro 127 C Päivämäärä, josta alkaen EU-tyyppihyväksyntää ei myönnetä: 7 päivänä tammikuuta 2026 Päivämäärä, josta alkaen kielletään ajoneuvojen rekisteröinti: 7 päivänä heinäkuuta 2034” iii) korvataan 62 ja 63 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X 63 Yleinen turvallisuus Asetus (EU) 2019/2144 Asetuksen (EU) 2019/2144 noudattaminen on pakollista. Tyyppihyväksynnän ei kuitenkaan ole tarkoitus perustua tähän kohtaan, koska kohta edustaa muualla tässä taulukossa lueteltujen sellaisten yksittäisten kohtien yhdistelmää, joissa viitataan asetukseen (EU) 2019/2144” f) Muutetaan lisäyksessä 2 oleva 4 kohta seuraavasti: i) muutetaan taulukko ”I osa: M1-luokkaan kuuluvat ajoneuvot” seuraavasti: — korvataan 58 kohta seuraavasti:



”58 E-sääntö nro 127 Asetus (EU) 2019/2144 (Jalankulkijoiden suojelu) Ajoneuvot on varustettava kaikkiin pyöriin vaikuttavalla elektronisella lukkiutumattomalla jarrujärjestelmällä. E-säännön nro 127 vaatimuksia sovelletaan. Etusuojajärjestelmän on oltava joko erottamaton osa ajoneuvoa, jolloin sen on oltava E-säännön nro 127 mukainen, tai tyyppihyväksytty erillisenä teknisenä yksikkönä.” — lisätään 61 kohdan jälkeen kohta seuraavasti:



”62 E-sääntö nro 134 Asetus (EU) 2019/2144 (Vetyjärjestelmä) Sovelletaan E-säännön nro 134 vaatimuksia. Vaihtoehtoisesti on osoitettava, että ajoneuvo on seuraavien mukainen: — asetuksen (EY) N:o 79/2009 aineelliset vaatimukset, sellaisena kuin sitä sovellettiin 5 päivänä heinäkuuta 2022 — Attachment 100 – Technical Standard For Fuel Systems Of Motor Vehicle Fueled By Compressed Hydrogen Gas (Japani) (Liite 100 – polttoaineenaan paineistettua vetykaasua käyttävien moottoriajoneuvojen polttoainejärjestelmiä koskeva tekninen standardi) — GB/T 24549-2009 Fuel cell electric vehicles – safety requirements (Kiina) (polttokennokäyttöiset sähköajoneuvot – turvallisuusvaatimukset) — kansainvälinen standardi ISO 23273:2013, osa 1: Vehicle functional safety (ajoneuvon toimintaturvallisuus) ja osa 2: Protection against hydrogen hazards for vehicles fuelled with compressed hydrogen (polttoaineenaan paineistettua vetykaasua käyttävien ajoneuvojen suojaaminen vetykaasun aiheuttamilta vaaroilta) tai — SAE J2578 – General Fuel Cell Vehicle Safety (polttokennokäyttöisten ajoneuvojen yleinen turvallisuus)” ii) muutetaan taulukko ”II osa: N1-luokkaan kuuluvat ajoneuvot” seuraavasti: — korvataan 58 kohta seuraavasti:



”58 E-sääntö nro 127 Asetus (EU) 2019/2144 (Jalankulkijoiden suojelu) Ajoneuvot on varustettava kaikkiin pyöriin vaikuttavalla elektronisella lukkiutumattomalla jarrujärjestelmällä. E-säännön nro 127 vaatimuksia sovelletaan. Etusuojajärjestelmän on oltava joko erottamaton osa ajoneuvoa, jolloin sen on oltava E-säännön nro 127 mukainen, tai tyyppihyväksytty erillisenä teknisenä yksikkönä.” — lisätään 61 kohdan jälkeen kohta seuraavasti:



”62 E-sääntö nro 134 Asetus (EU) 2019/2144 (Vetyjärjestelmä) Sovelletaan E-säännön nro 134 vaatimuksia. Vaihtoehtoisesti on osoitettava, että ajoneuvo on seuraavien mukainen: — asetuksen (EY) N:o 79/2009 aineelliset vaatimukset, sellaisena kuin sitä sovellettiin 5 päivänä heinäkuuta 2022 — Attachment 100 – Technical Standard For Fuel Systems Of Motor Vehicle Fueled By Compressed Hydrogen Gas (Japani) (Liite 100 – polttoaineenaan paineistettua vetykaasua käyttävien moottoriajoneuvojen polttoainejärjestelmiä koskeva tekninen standardi) — GB/T 24549-2009 Fuel cell electric vehicles – safety requirements (Kiina) (polttokennokäyttöiset sähköajoneuvot – turvallisuusvaatimukset) — kansainvälinen standardi ISO 23273:2013, osa 1: Vehicle functional safety (ajoneuvon toimintaturvallisuus) ja osa 2: Protection against hydrogen hazards for vehicles fuelled with compressed hydrogen (polttoaineenaan paineistettua vetykaasua käyttävien ajoneuvojen suojaaminen vetykaasun aiheuttamilta vaaroilta) tai — SAE J2578 – General Fuel Cell Vehicle Safety (polttokennokäyttöisten ajoneuvojen yleinen turvallisuus)”

3) Poistetaan II osassa olevasta taulukosta 58, 65 ja 66 kohta.

4) Muutetaan III osa seuraavasti: a) muutetaan lisäyksessä 1 oleva taulukko seuraavasti: i) korvataan 58 kohta seuraavasti:



”58 Jalankulkijoiden suojelu Asetus (EU) 2019/2144 E-sääntö nro 127 X X” ii) korvataan 62 ja 63 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X X X X 63 Yleinen turvallisuus Asetus (EU) 2019/2144 X (15) X (15) X (15) X (15)” iii) korvataan 65 ja 66 kohta seuraavasti:



”65 Kehittyneet hätäjarrutusjärjestelmät Asetus (EU) 2019/2144 E-sääntö nro 131 N/A N/A 66 Kaistavahtijärjestelmä Asetus (EU) 2019/2144 E-sääntö nro 130 N/A N/A” b) muutetaan lisäyksessä 2 oleva taulukko seuraavasti: i) lisätään 54 A kohdan jälkeen kohta seuraavasti:



”55A Pylvässivutörmäys Asetus (EU) 2019/2144 E-sääntö nro 135 N/A N/A” ii) korvataan 58 kohta seuraavasti:



”58 Jalankulkijoiden suojelu Asetus (EU) 2019/2144 E-sääntö nro 127 N/A N/A” iii) korvataan 62 ja 63 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X X X X X X 63 Yleinen turvallisuus Asetus (EU) 2019/2144 X (15) X (15) X (15) X (15) X (15) X (15) X (15) X (15) X (15) X (15)” iv) korvataan 65 ja 66 kohta seuraavasti:



”65 Kehittyneet hätäjarrutusjärjestelmät Asetus (EU) 2019/2144 E-sääntö nro 131 N/A N/A N/A N/A 66 Kaistavahtijärjestelmä Asetus (EU) 2019/2144 E-sääntö nro 130 N/A N/A N/A N/A” c) muutetaan lisäys 3 seuraavasti: i) lisätään taulukkoon 54 A kohdan jälkeen kohta seuraavasti:



”55A Pylvässivutörmäys Asetus (EU) 2019/2144 E-sääntö nro 135 N/A” ii) korvataan 58 kohta seuraavasti:



”58 Jalankulkijoiden suojelu Asetus (EU) 2019/2144 E-sääntö nro 127 G” iii) korvataan 62 ja 63 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X 63 Yleinen turvallisuus Asetus (EU) 2019/2144 X (15)” iv) lisätään kohta seuraavasti: ”5. Edellä olevia 1–4 kohtaa sovelletaan myös niihin luokan M1 ajoneuvoihin, joita ei ole luokiteltu erikoiskäyttöön tarkoitetuiksi ajoneuvoiksi mutta jotka on pyörätuolin käyttäjille tarkoitettuja ajoneuvoja.”; d) muutetaan lisäyksessä 4 oleva taulukko seuraavasti: i) lisätään 54 A kohdan jälkeen kohta seuraavasti:



”55A Pylvässivutörmäys Asetus (EU) 2019/2144 E-sääntö nro 135 A” ii) korvataan 58 kohta seuraavasti:



”58 Jalankulkijoiden suojelu Asetus (EU) 2019/2144 E-sääntö nro 127 A” iii) korvataan 62, 63, 65 ja 66 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X X X X X 63 Yleinen turvallisuus Asetus (EU) 2019/2144 X (15) X (15) X (15) X (15) X (15) X (15) X (15) X (15) X (15) 65 Kehittyneet hätäjarrutusjärjestelmät Asetus (EU) 2019/2144 E-sääntö nro 131 N/A N/A N/A N/A 66 Kaistavahtijärjestelmä Asetus (EU) 2019/2144 E-sääntö nro 130 N/A N/A N/A N/A” e) korvataan lisäyksessä 5 olevan taulukon 62, 63, 65 ja 66 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X 63 Yleinen turvallisuus Asetus (EU) 2019/2144 X (15) 65 Kehittyneet hätäjarrutusjärjestelmät Asetus (EU) 2019/2144 E-sääntö nro 131 N/A 66 Kaistavahtijärjestelmä Asetus (EU) 2019/2144 E-sääntö nro 130 N/A” f) korvataan lisäyksessä 6 olevan taulukon 62, 63, 65 ja 66 kohta seuraavasti:



”62 Vetyjärjestelmä Asetus (EU) 2019/2144 E-sääntö nro 134 X 63 Yleinen turvallisuus Asetus (EU) 2019/2144 X (15) X (15) 65 Kehittyneet hätäjarrutusjärjestelmät Asetus (EU) 2019/2144 E-sääntö nro 131 N/A 66 Kaistavahtijärjestelmä Asetus (EU) 2019/2144 E-sääntö nro 130 N/A” g) muutetaan selittävät huomautukset seuraavasti: i) korvataan selittävä huomautus X seuraavasti: ”X Asiaa koskevassa säädöksessä vahvistettuja vaatimuksia sovelletaan.” ii) korvataan selittävät huomautukset 3 ja 4 seuraavasti: ”( 3 ) Ajoneuvot on asetuksen (EU) 2019/2144 4 artiklan 5 kohdan mukaisesti varustettava ajonvakautustoiminnolla. ( 4 ) Ajoneuvot on asetuksen (EU) 2019/2144 4 artiklan 5 kohdan mukaisesti varustettava elektronisella ajonvakautusjärjestelmällä.” iii) korvataan selittävä huomautus 9A seuraavasti: ”( 9A ) Sovelletaan vain ajoneuvoihin, joihin on asennettu E-säännön nro 64 soveltamisalaan kuuluvia varusteita. Rengaspaineen seurantajärjestelmän asentaminen on kuitenkin pakollista asetuksen (EU) 2019/2144 5 artiklan 1 kohdan mukaisesti.” iv) korvataan selittävä huomautus 15 seuraavasti: ”( 15 ) Asetuksen (EU) 2019/2144 noudattaminen on pakollista. Tyyppihyväksynnän ei kuitenkaan ole tarkoitus perustua tähän kohtaan, koska kohta edustaa muualla asianomaisessa taulukossa lueteltujen yksittäisten kohtien yhdistelmää.” v) poistetaan selittävät huomautukset 16 ja 17.









LIITE IV

15 artiklan 3 kohdassa tarkoitetut siirtymäsäännökset:







E-säännön numero Erityiset vaatimukset Vaatimustenvastaisten ajoneuvojen viimeinen rekisteröintipäivä ja vaatimustenvastaisten komponenttien viimeinen myynti- tai käyttöönottopäivä (1) 117 Renkaat vierintämelun, märkäpidon ja vierintävastuksen osalta 30 päivä huhtikuuta 2023 C3-luokan renkaiden on oltava vaiheen 2 vierintämeluvaatimusten mukaiset Taulukkoon liittyvät huomautukset (1) ►C1 Asetuksessa (EY) N:o 661/2009 ◄ vahvistetut päivämäärät, jotka koskevat ajoneuvo-, järjestelmä- ja komponenttityyppejä, jotka ovat kyseisen asetuksen vaatimusten mukaisia, sellaisena kuin sitä sovellettiin 5 päivänä heinäkuuta 2022, ja asetuksessa (EY) N:o 78/2009 vahvistetut päivämäärät, jotka koskevat ajoneuvo- ja järjestelmätyyppejä, jotka ovat kyseisen asetuksen vaatimusten mukaisia, sellaisena kuin sitä sovellettiin 5 päivänä heinäkuuta 2022.